Lav et referat af nedenstående tekst:

Tekst:
Ishockeyklubben Sønderjyske tog fredag aften et stort skridt mod finalen i pokalturneringen, Al-Bank Cuppen. Den sønderjyske klub vandt 4-1 ude over Herning Blue Fox i den første af to semifinaler. En stærk afslutning på anden periode afgjorde reelt kampen, for her gik Sønderjyske fra 2-1 til 4-1 med to mål inden for knapt 35 sekunder. Herning Blue Fox, der vandt pokalturneringen sidste år, formåede ikke at svare igen. Returkampen bliver spillet lørdag aften i Vojens. I den anden semifinale klarede Rødovre Mighty Bulls 2-2 ude mod Frederikshavn White Hawks i den første semifinale. Der er returkamp lørdag i Rødovre. I AL-Bank Ligaen vandt Aalborg Pirates 5-2 hjemme over Herlev Eagles. Jussi Tapio scorede hattrick for hjemmeholdet, der topper ligaen

Referat:
Rødovre Migthy Bulls slap afsted med uafgjort i fredag aftens pokalsemifinale i Frederikshavn. Sønderjyske står med gode muligheder for at komme i pokalfinalen i ishockey efter sejr ude over Herning.